**Zápisnica zo zasadania OZ zo dňa 09.09.2020**

Prítomní poslanci:6

Neprítomný: 1

Ostatní: podľa prez. listiny (príloha)

**Rokovanie**:

Predsedajúci – starosta obce privítal o 17:15 hod. poslancov. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta určil za zapisovateľku Zuzana Michalcovú

Starosta obce predniesol program rokovania

Program (podľa pozvánky):

1. Určenie zapisovateľa.
2. Schválenie programu.
3. Kontrola uznesenia.
4. Výzva s kódom OKKZP-PO2-SC211-2020-62,, Vodozádržné opatrenia v urbanizovanej krajine“
5. Ministerstvo financií SR – Pomoc samosprávam.
6. Bytové domy v obci Fačkov - nájom.
7. Rôzne
8. Rozpočtové opatrenia.
9. Žiadosti.
10. Diskusia.
11. Záver.

Starosta navrhol program doplniť o bod stanovisko hlavnej kontrolórky obce k dodržaniu podmienok na prijatie návratných zdrojov financovania.

K návrhu poslanci nemali pripomienky, starosta predniesol doplnený program rokovania.

Program (podľa pozvánky):

1. Určenie zapisovateľa.
2. Schválenie programu.
3. Kontrola uznesenia.
4. Výzva s kódom OKKZP-PO2-SC211-2020-62,, Vodozádržné opatrenia v urbanizovanej krajine“
5. Stanovisko hlavnej kontrolórky obce k dodržaniu podmienok na prijatie návratných zdrojov financovania
6. Ministerstvo financií SR – Pomoc samosprávam.
7. Bytové domy v obci Fačkov - nájom.
8. Rôzne
9. Rozpočtové opatrenia.
10. Žiadosti.
11. Diskusia.
12. Záver.

a dal o programe hlasovať. Poslanci program jednohlasne schválili.

**Návrh uznesenia OZ:**

**OZ schvaľuje program rokovania OZ.**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav Hollý |  |  |

 **Uznesenie BOLO schválené.**

*3. Kontrola uznesení*

Hlavná kontrolórka obce sa vyjadrila k plneniu prechádzajúcich uznesení. Skonštatovala, že väčšina uznesení boli splnené a k tým, ktoré boli v plnení sa vyjadril starosta.

**Návrh uznesenia OZ:**

**OZ berie na vedomie kontrolu uznesení**

**Hlasovanie:**

|  |  |  |
| --- | --- | --- |
| ZA:**5** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav Hollý |  |  |

 **Uznesenie BOLO schválené.**

Na zasadnutie sa o 17.30 hod. dostavil Ing. M. Mikula.

*4. Výzva s kódom OKKZP-PO2-SC211-2020-62 „ Vodozádržné opatrenia v urbanizovanej krajine“*

Starosta oboznámil poslancov s novou výzvou, ktoré vydalo Ministerstvo životného prostredia a predstavil im čo by chcel vybudovať, ak by sa obec do výzvy zapojila. Starosta navrhol zráškovú vodu z budovy ZŠ zachytávať do podzemných nádrži, priestranstvo od kotolne školy smerom k miestnej komunikácií Suchová cesta vybudovať z vegetačných zatrávňovacích tvárnic a v čase sucha využívať vodu z podzemných nádrží na zavlažovanie tohto priestranstva ako aj zavlažovanie ihriska v areály školy Vysvetlil im, že ide o nenávratný finančný príspevok, kde spoluúčasť obce je 5%. z vysúťaženej ceny projektu. Po dlhšej diskusii sa poslanci dohodli, že na túto výzvu tento rok nebudú reagovať, nakoľko žiadostí sa odovzdávajú do konca roka 2020 a možno by sa nestihlo pripraviť stavebné povolenie.

**Návrh uznesenia OZ:**

**OZ berie na vedomie Informáciu o Výzve s kódom OKKZP-PO2-SC211-2020-62,, Vodozádržné opatrenia v urbanizovanej krajine“**

**Hlasovanie:**

|  |  |  |
| --- | --- | --- |
| ZA:**0** | PROTI: **6** | ZDRŽAL SA: **0** |
|   |   | Ing.Záň,Ing.Mikula, Hollý, Ligas, GabajMichalec |   |

 **Uznesenie NEBOLO schválené.**

*5.* Stanovisko hlavnej kontrolórky obce k dodržaniu podmienok na prijatie návratných zdrojov financovania

 Starosta obce požiadal HK obce Fačkov o stanovisko k dodržaniu podmienok na prijatie návratných zdrojov financovania. HK spoločne s poslancami diskutovali o podmienkach na prijatie návratných zdrojov financovania, ktoré sú upravené v ustanovení § 17 ods. 6 zákona o rozpočtových pravidlách územnej samosprávy a obec môže na splnenie svojich úloh prijať návratné financovanie, len ak

1. celková suma dlhu obce neprekročí 60℅ skutočných bežných príjmov predchádzajúceho rozpočtového roka
2. suma splátok návratných zdrojov financovania vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku 25℅ skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci alebo vyššiemu územnému celku z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu

HK vo svojom stanovisku skonštatovala, že Obec Fačkov spĺňa podmienky podľa §17 zákona č. 583/2004 Z.z. o rozpočtových pravidlách územnej samosprávy v znení neskorších predpisov pre prijatie návratných zdrojov financovania o výške 13 152 Eur.

**Návrh uznesenia OZ:**

**OZ berie na vedomie Stanovisko hlavnej kontrolórky obce k dodržaniu podmienok na prijatie návratných zdrojov financovania**

**Hlasovanie:**

|  |  |  |
| --- | --- | --- |
| ZA:**6** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav HollýIng. Miroslav Mikula |  |  |

**Uznesenie BOLO schválené.**

*6. Ministerstvo financií SR- Pomoc samosprávam.*

Starosta nadviazal na predchádzajúci bod predložil poslancom možnosť podať žiadosť o prijatie Návratnej finančnej výpomoci z ministerstvá financií, ktorá je bezúročná a prvá splátka bude v roku 2024 a posledná v roku 2027. Ide o sumu 13 152 €. Je to suma, ktorú ministerstvo financií vypočítalo ako výšku výpadku dane obce a rozdiel očakávanej skutočnosti z 9.12. 2019 a júnovej prognózy. Podotkol, že tieto peniaze sa musia použiť do konca roka 2020. Starosta navrhol, aby sa peniaze použili nie na bežné výdavky, ale použiť ich na taký účel, kde sa to aj viditeľne prejaví. Pripomenul, že v plánovaných stavebných aktivitách na rok 2020 sme chceli asfaltovať cestu u Fuskov, cestu oproti potravinám Fodrek ako aj zrealizovať prechod pre chodcov pri Kríži na hornom konci. Nakoľko sme nevedeli o finančnej výpomoci tak cestu u Fuskov sme opravili svojpomocne s kociek, ktoré nám ostali z chodníka a tak navrhol aby sa z finančnej výpomoci opravila cesta oproti potravinám Fodrek. Po dlhej diskusií sa poslanci jednohlasne dohodli o podanie žiadosti a prijatie Návratnej finančnej výpomoci obci Fačkov na kompenzáciu výpadku dane z príjmov osôb v roku 2020 vo výške 13152Eur.

**Návrh uznesenia OZ:**

**OZ schvaľuje Podanie žiadosti a prijatie Návratnej finančnej výpomoci obci Fačkov na kompenzáciu výpadku dane z príjmov fyzických osôb v roku 2020 vo výške 13 152€**

**Hlasovanie:**

|  |  |  |
| --- | --- | --- |
| ZA:**6** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav HollýIng. Miroslav Mikula |  |  |

 **Uznesenie BOLO schválené.**

**Návrh uznesenia OZ:**

**OZ schvaľuje Použitie Návratnej finančnej výpomoci vo výške 13 152€ na rekonštrukciu cesty oproti potravinám Fodrek.**

**Hlasovanie:**

|  |  |  |
| --- | --- | --- |
| ZA:**6** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav HollýIng. Miroslav Mikula |  |  |

 **Uznesenie BOLO schválené.**

*7. Bytové domy v obci Fačkov - nájom*

Starosta predniesol poslancom, koľko finančných prostriedkov bude musieť minimálne obec platiť za Bytové domy v mesačných splátkach. Vysvetlil im, že splátky podľa kritérií ŠFRB môžu byť max. 5% z obstarávacej ceny bytových domov bez technickej vybavenosti, fond oprav musí byť min. 0,5% z obstarávacej ceny, ale už aj s technickou vybavenosťou + poistné. Spotrebu vody, tepla, elektriny si už bude platiť každý sám podľa spotreby a spoločné priestory sa rozpočítajú podľa m2 plochy bytu. Po diskusií vyzval poslancov, aby sa jednotlivo vyjadrili k výškam nájmu. Piati poslanci boli za 3,3% nájom m2/ mesiac a jeden za 3,5% nájom m2/mesiac.. Na Fonde oprav sa všetci poslanci zhodli na 0,5% z OC bytových domov aj s technickou vybavenosťou. Po dlhej diskusii dal starosta hlasovať.

**Návrh uznesenia OZ:**

**OZ schvaľuje Výšku nájmu v Bytových domoch na 3,30% ( 2,74 €/m²) / mesiac.**

**Hlasovanie:**

|  |  |  |
| --- | --- | --- |
| ZA:**5** | PROTI: **1** | ZDRŽAL SA: **0** |
| Tomáš LigasMilan Michalec | Rastislav GabajRastislav HollýIng. Miroslav Mikula | Ing. Pavol Záň |  |

 **Uznesenie BOLO schválené.**

**Návrh uznesenia OZ:**

**OZ schvaľuje Výšku fondu opráv v Bytových domoch na 0,5%**

**Hlasovanie:**

|  |  |  |
| --- | --- | --- |
| ZA:**6** | PROTI:  | ZDRŽAL SA: **0** |
| Tomáš LigasMilan MichalecIng. Pavol Záň | Rastislav GabajRastislav HollýIng. Miroslav Mikula |  |  |

 **Uznesenie BOLO schválené.**

Starosta požiadal poslancov o schválenie uznesenia o udelenie výnimky pre E. Gazdíkovú, ktorej bol pridelený nájomný byt v obci Fačkov, napriek tomu, že je vlastníčkou rodinného domu v 1/1.

**Návrh uznesenia OZ:**

**OZ schvaľuje pridelenie nájomného bytu p. E. Gazdíkovej na základe VZN č. 8/2017 o spôsobe prideľovania nájomných bytov, čl. 4, ods.4, písm. a**

**Hlasovanie:**

|  |  |  |
| --- | --- | --- |
| ZA:**6** | PROTI:  | ZDRŽAL SA: **0** |
| Tomáš LigasMilan MichalecIng. Pavol Záň | Rastislav GabajRastislav HollýIng. Miroslav Mikula |  |  |

 **Uznesenie BOLO schválené.**

*8. Rôzne*

a) Asfaltovanie pri ZŠ- Starosta informoval poslancov o vzniknutej situácií, ktorá vznikla pri prípravných prácach na asfaltovanie, skonštatoval, že aj keď pri príprave PD sa robili sondy pod pokrývkou asfaltu, tak sa teraz zistilo, že podklad nie je taký kvalitný a musí sa po konzultácií projektanta a stavby vedúceho pripraviť nový podklad čo navýši cenu realizácie projektu. Na základe toho si dal vypracovať projektantom nový rozpočet na asfaltovanie, ktorý sa oproti pôvodnému navýšil o nemalú finančnú čiastku. Druhá alternatíva, ktorá by prichádzala do úvahy je položenie zámkovej dlažby, ktorá by bola cenovo výhodnejšia oproti asfaltovaniu. Poslanec Ing. Mikula dal podnet, že chodník zo zadnej strany ZŠ nemusí byť taký široký ako je teraz a môže sa urobiť po celej dĺžke užší, čo ušetrí tiež finančné prostriedky. Ďalej poslanci posudzovali druhú alternatívu, čiže kládenie zámkovej dlažby, kde skonštatovali, že aj finančne ako aj estetický, bezpečnostne bude lepšie urobiť obnovu krytu zo zámkovej dlažby. Po dlhej diskusií dal starosta hlasovať.

**Návrh uznesenia OZ:**

**OZ schvaľuje zmenu úpravy povrchu podľa PD ,, Obnova krytou a chodníka v okolí ZŠ v k. ú. Fačkov“ z asfaltu na zámkovú dlažbu**

**Hlasovanie:**

|  |  |  |
| --- | --- | --- |
| ZA:**6** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav HollýIng. Miroslav Mikula |  |  |

 **Uznesenie BOLO schválené.**

**b)** Starosta oboznámil poslancov s plánovaným výletom pre občanov na Hrad Beckov a následná návšteva pútnického miesta Budkov. Výlet by sa mal konať 04.10. 2020, kde doprava a obed by bol pre občanov zadarmo. Podotkol však, že všetko sa bude odvíjať od pandemickej situácie.

*9. Rozpočtové opatrenie*

Starosta oboznámil poslancov rozpočtovými opatreniami č. 12,13/2020. Po kratšej diskusii dal starosta hlasovať.

**Návrh uznesenia OZ:**

**OZ berie na vedomie Rozpočtové opatrenie č. 12/2020**

**Návrh uznesenia OZ:**

**OZ schvaľuje Rozpočtové opatrenie č. 13/2020:**

**príjmové finančné operácie - prijatie bankového úveru vo výške 13 152 €,**

**kapitálové výdavky – rekonštrukcia cesty oproti potravinám Fodrek 13 152 €.**

**Hlasovanie:**

|  |  |  |
| --- | --- | --- |
| ZA:**6** | PROTI: **0** | ZDRŽAL SA: **0** |
| Ing. Pavol ZáňTomáš LigasMilan Michalec | Rastislav GabajRastislav HollýIng. Miroslav Mikula |  |  |

 **Uznesenie BOLO schválené.**

*10****.*** *Žiadosti.*

Starosta predniesol žiadosť PZ Hodoň, kde žiadajú o odpredaj obecného majetku t. j. rodinný dom so súpisným číslom 21 ako aj pozemok parc. EKN č. 14939/1, 14939/2 k. ú. Fačkov. Starosta pripomenul, že znalecký posudok bol kôli dedičskému konaniu pripravený len na rodinný dom č. 21 a na pozemok nie je. Podotkol, že predaj obecného majetku schvaľujú poslanci OZ 3/5, ale on sa radšej prikláňa k výmene pozemku ako k odpredaju a preto požiadal PZ Hodoň, aby si z vlastnej iniciatívy, nakoľko  u nás prebiehajú JPÚ pozreli pozemky v lokalite A, ktoré sú na predaj a následne by sa mohli s obcou dohodnuť na výmene pozemku a odpredaj by sa týkal len rodinného domu č. 21. Po dlhšej diskusii sa poslanci dohodli a poverili starostu obce o vypracovanie znaleckého posudku pre pozemky parc. EKN. č. 14939/1 a 14939/2.

*11. Diskusia*

Ing. Mikula požiadal o informáciu v akom štádiu sú JPÚ v obci Fačkov

Starosta odpovedal, že podľa posledných informácií z Okresného úradu Žilina, podnet ktorý bol podaný od občana Okresný úrad ako aj Krajský úrad zamietol a čaká sa či podnet pôjde na Ministerstvo pôdohospodárstva a rozvoja vidieka SR.

*12. Záver*

Starosta poďakoval prítomným za účasť – OZ ukončené o 20.00  hod.

Miroslav Čerňanec

 starosta obce, v.r.

Zapisovateľka: Zuzana Michalcová